Bolets i receptes en molt bona companyia – Petita Gran Escola de Borredà\nPublicat per ampaborreda el 30 de Novembre de 2020 30 de Novembre de 2020\nEls darrers mesos hem estat molt enfeinats amb el projecte del calendari per al nou any. Com sempre, ha estat un procés laboriós on les nenes i nens han treballat molt i ens han regalat uns preciosos dibuixos. Els més petits, de la llar d’infants, han estat pintant els fons de manera molt creativa i expressiva. Els d’infantil i primària, en canvi, han estat dibuixant i pintant els bolets. Tot plegat, creiem que ha quedat molt bonic!\nAquest any, també, un cop feta la part plàstica i artística, cada família ha escollit algú del poble perquè li expliqui alguna recepta, mètode de conservació o truc sobre el bolet pintat. Així, doncs, hem sortir no només a “caçar bolets”, sinó també a la recerca de la saviesa i la tradició de les veïnes i veïns del poble. En la conversa han sorgit anècdotes, històries, vivències i coneixement.\nEn molts casos, ha estat molt emocionant!\nEstem molt contents de la feina feta i sobretot de les trobades i converses que ens han enriquit molt. Tan és així, que volíem compartir-ho amb vosaltres.\nUs deixem aquí, un recull d’imatges i el recull de les converses perquè creiem que també ho pugueu gaudir.\nGràcies, com sempre, a totes i tots els que hi han participat.\nAlguns del fons pintats per les més petites: la Maria, la Lea i l’Itzel\nFons pintats pels de primària: l’Aniol, el Daniele i la Maia.\nTambé us deixem unes imatges de les trobades intergeneracionals que s’han dut a terme. En aquest cas, l’Arnau ha entrevistat a la Llúcia, del Sant Marc, i per altra banda, el Pol, ha entrevistat i han cuinat plegats la recepte de les cames de perdiu amb la Dolors i el Salvador.\nI us compartim la transcripció d’una de les riques converses que ha generat el projecte, entre l’Aina i l’Aniol, i en Benet Rota: Entrevista_Benet.\nQue tingueu un bon any! I que recollim molts i bons bolets! Bon profit!\nescola activaescola amableescola i culturaescola i naturaescola i tradicióescola inclusivaescola ruralescola saludable\nEntrada prèvia Recollim flors i fruits del bosc per pintar\nEntrada següent Atrapasomnis


Descarga gratuita Books In English Ramon llull i el tirant. publicacions del centre d'estudis teològics de mallorca nº 17º\nLibros Ramon llull i el tirant. publicacions del centre d'estudis teològics de mallorca nº 17º EPUB\nRamon llull i el tirant. publicacions del centre d'estudis teològics de mallorca nº 17º EPUB libro del autor, que es Albert-guillem hauf i valls, se ofreció a comprar el editor a 10 EUR euros por copia. Al 01.01.1992, el libro era una Ramon llull i el tirant. publicacions del centre d'estudis teològics de mallorca nº 17º EPUB ISBN (mkt0002349761) personal y el siguiente EPUB formatos disponibles para la lectura libre en los dispositivos móviles y para su descarga. Ensamblar libremente y obtener acceso ilimitado, no sólo a la Ramon llull i el tirant. publicacions del centre d'estudis teològics de mallorca nº 17º EPUB libro, sino también a otros materiales. Descargar Ramon llull i el tirant. publicacions del centre d'estudis teològics de mallorca nº 17º EPUB gratis ahora.\nRamon llull i el tirant. publicacions del centre d'estudis teològics de mallorca nº 17º Comentarios\nTítulo Del Libro: Ramon llull i el tirant. publicacions del centre d'estudis teològics de mallorca nº 17º\nAnnals 1992-1993. centre d'estudis comarcals del ripollès.


AUDIENCIA PÚBLICA DEL DISTRICTE DE L’EIXAMPLE (7 de juliol de 2020) | Associació de Veïnes i Veïns de l'Esquerra de l'Eixample\nAssociació de Veïnes i Veïns de l'Esquerra de l'Eixample / Activitats / AUDIENCIA PÚBLICA DEL DISTRICTE DE L’EIXAMPLE (7 de juliol de 2020)\nAUDIENCIA PÚBLICA DEL DISTRICTE DE L’EIXAMPLE (7 de juliol de 2020)\nActivitats, AVVEE, General, Informacions\nPreguntes de l’AVVEE (i respostes)\n1.- El Jurat del Concurs d’Arquitectes sobre La Model va votar el mes de febrer el projecte guanyador… i encara no el coneixem! S’entén que l’Estat d’Alarma ho hagi posposat tot, però 6 mesos? Finalment aquest mes de juliol es podrà fer l’acte públic promès de proclamació del projecte guanyador, per obrir el sobres i conèixer l’equip d’arquitectes a què correspon?\n2.- Fa més d’un any (d’abans de les últimes eleccions municipals) que no es reuneix la comissió de seguiment del procés participatiu sobre la Superilla de l’Esquerra de l’Eixample. Per contra, l’emergència sanitària ha accelerat algunes mesures oportunes de pacificació del trànsit en diversos carrers del barri (Consell de Cent, València, Gran Via, trams de Rocafort). Quan en podem parlar col·lectivament i no assabentar-nos de les novetats per la premsa?\n3.- En el procés de preinscripció escolar a la Zona d’Escolarització de l’Esquerra de l’Eixample i Sant Antoni han tornat a quedar força famílies sense la plaça que demanaven a l’escola pública. Quina alternativa se’ls hi donarà? Quan es passarà a planificar millor per afrontar el dèficit crònic de l’ensenyament públic en aquests barris?\nAquests dies hem sabut per la premsa que l’hospital Clínic estava negociant la seva ampliació als espais de l’Escola Industrial.\nEns podríeu informar en quins termes s’està produint aquesta negociació?. Està l’Ajuntament assabentat o participant en aquesta negociació? Hi ha transparència i consens amb veïnatge i entitats?\nQuè passarà amb els serveis i equipaments que actualment ubicats al recinte de l’Escola Industrial? I amb el Patrimoni històric?\nTot això amb un panorama del Districte, on hi han solars sense acabar de definir el seu ús, i amb equipaments – com ara centres escolars – sense trobar-hi ubicació. Preocupant\nEl fet de que l’accés als autobusos actualment es realitza per la porta central fa complicat validar el bitllet, ja que les màquines es troben al principi del vehicle, i molt especialment a aquelles persones que tenen mobilitat reduïda. Es poden traslladar les màquines per a validar els bitllets a la part central?\n6. Jardins Montserrat.\nLa diagnosi de la problemàtica de la zona d’esbarjo de gossos va quedar aturada amb l’estat d’alarma per la pandèmia. Però l’estrès pels lladrucs i la incívica actuació dels tenidors de gossos ha anat en augment.\nQuè pensa fer el districte?? Es tancarà aquesta instal·lació i ampliarà l’espai dels infants com els correspon??\nAquests dies hem pogut corroborar que la remodelació del jardí i la ubicació d’espais ha estat una gran errada. No es proporcional als usuaris dels jardins. Infants, pares i mares i persones grans estem perjudicades. I el veïnat estressat i creant situacions de malestar i perjudici per a la salut a causa dels lladrucs!!\nS´ha demanat unes respostes escrites. Rebudes el 24/07/2020. Aquí estan.\nUs responem, de forma enumerada, les preguntes que vau formular per l’Audiència Pública.\n1. El concurs està resolt. Ecologia urbana està buscant el millor moment, el més aviat possible, per anunciar-ho i fer-ho públic amb l’atenció i importància que mereix. Tenim en compte que en el moment de fer-ho públic es faci menció i es posi en valor la feina que va realitzar el Toni en el sí del jurat. Aprofitem per enviar-vos una forta abraçada i molts ànims a amics i familiars.\n2. Des de Districte som molt conscients de la necessitat de convocar, el més aviat possible, els Grups impulsors del c/ Girona i c/ Consell de Cent per tal de compartir i validar les mesures d’urgència d’aquests últims mesos i quines millores s’hi poden realitzar. És un tema en el que estem d’acord amb Ecologia urbana i que per tant es convocarà en els propers mesos les properes setmanes.\n3. Aquest any hi ha hagut famílies de l’Esquerrra de l’Eixample que no han pogut entrar a escoles de la pròpia Esquerra de l’Eixample però sí que amb les places de les escoles limítrofes (a menys d’un carrer), com l’IE Eixample i el Francesc Macià s’han pogut cobrir totes les places. Aquesta solució no ens fa oblidar un tema del que som conscients: falta una escola a l’Esquerra de l’Eixample i estem treballant per aconseguir-la. Aquest any hem tingut el primer canvi de concertada a pública, amb l’IE Eixample i seguim caminant en aquesta línia per poder ampliar l’oferta de plaça pública a P-3. Compartim la necessitat de generar un mapa escolar i una planificació de cara als propers anys tant a nivell de P-3 com de secundària de forma compartida.\n4. El treball que hi ha és el que s’ha anat explicant de forma transparent i oberta cada vegada que hi ha alguna novetat. L’Ajuntament vol que l’Hospital Clínic segueixi al centre de la ciutat. El Clínic ha de créixer. S’estan mirant les diferents opcions per fer-ho possible. Des del Dte també es vol recuperar com a sòl públic el terreny de Provença/Casanova per a ubicar-hi la caserna de bombers i un centre educatiu. L’Ajuntament participa de qualsevol conversa que impliqui el trasllat del Clínic. Qualsevol opció ha d’assegurar els diferents equipaments ubicats a dia d’avui a l’Escola industrial sobretot a nivell esportiu i educatiu i preservar el Patrimoni històric que tot el conjunt representa.\n5. Al transport públic s’està fent un esforç per assegurar les mesures de seguretat sanitàries necessàries. Necessitem la confiança de la ciutadania en el transport públic per tal de seguir reduint l’ús del vehicle privat a motor i reduir la contaminació i el soroll a la ciutat. Aquesta proposta en concret caldria traslladar-la a TMB.\n6. Actualment s’està duent a terme una diagnosi de la situació i dels usos dels Jardins Montserrat per part un Servei especialitzat en la intervenció a l’espai públic de l’Ajuntament, per després fer un abordatge integral amb accions orientades a aconseguir una bona convivència entre el veïnat i els usuaris d’aquest espai. No es planteja tancar la instal·lació ja que tan sols fa un any que es va fer el procés participatiu per definir l’ús de l’espai i aquest va ser el disseny acordat. Hem de trobar l’equilibri i la convivència entre el veïnat amb gos, sense gos, amb infants i gent gran.\nUs agraïm la vostra participació i interès i restem a la seva disposició per a futures comunicacions.


El segon Festival Llums d’Antiga arriba amb grans solistes i conjunts internacionals - Revista Musical Catalana\nEl segon Festival Llums d’Antiga arriba amb grans solistes i conjunts internacionals\nEntre el 4 i el 16 de febrer, amb el lema “Llibertat. Entre el caos i l’ordre”, el segon Festival Llums d’Antiga explorarà la llibertat personal i artística amb la figura de Beethoven com a punt de partida.\nEl monestir de Sant Pau del Camp se sumarà aquest any com a escenari al costat de la basílica de Santa Maria del Pi, la capella de Santa Àgata i L’Auditori, que acolliran sis concerts amb més de cinquanta artistes i una seixantena d’obres.\nL’Auditori presenta la segona edició del Festival Llums d’Antiga, entre el 4 i el 16 de febrer de 2020, a diversos espais de Barcelona amb l’esperit de continuar apropant al públic repertoris i intèrprets més enllà de les sales de concerts habituals. El Festival d’enguany parteix de la figura de Ludwig van Beethoven, amb motiu del 250è aniversari del seu naixement, per explorar la idea de llibertat personal i artística.\nEl concert inaugural, titulat “La foguera de les vanitats”, serà a càrrec del conjunt català Ensemble O Vos Omnes, que presentarà una visió musical en el context de la Florència dels Mèdici d’abans i després de les doctrines del monjo dominic Girolamo Savonarola.\nGraindelavoix. © Koren Broos\nEl segon concert oferirà un viatge per la música de compositors entre els segles XV i XVII gràcies a Graindelavoix, formació que demostrarà que la música d’aquell temps no era tan austera com es creu. S’hi escoltaran obres de Guillaume de Machaut, Solage, Alexander Agricola, Antoine Brumel, Nicolas Gombert, Cipriano De Rore, Carlo Gesualdo i d’altres compositors menys coneguts, tots ells grans autors de l’art musical de finals de l’edat mitjana i el naixement de la polifonia renaixentista que no deixaran indiferent el públic del segle XXI.\nLa tercera cita del Festival Llums d’Antiga serà amb El Gran Teatro del Mundo, un jove conjunt de gran projecció que explorarà els paral·lelismes i les diferències entre la literatura del Segle d’Or espanyol i l’òpera del Grand Siècle francès. El programa proposarà la reconstrucció d’una petita òpera francesa que s’articula seguint els models de les tragédies lyriques. Aquesta nova versió reuneix músiques dels francesos André Campra, Marc-Antoine Charpentier, Jean-Baptiste Lully i Marin Marais.\nJustin Taylor. © J.B. Millot\nDesprés del seu èxit a la primera edició del Festival, el clavecinista Justin Taylor hi tornarà amb una proposta musical sense prejudicis, un programa que reivindica el clavicèmbal com a instrument solista, gràcies a un repertori que va més enllà dels habituals segles XVII i XVIII. Si la temporada passada va demostrar amb la música de la família Forqueray per què va ser el guanyador de la prestigiosa International Musica Antiqua Harpsichord Competition de Bruges, en aquesta nova cita eixamplarà l’horitzó del seu instrument amb obres de Domenico Scarlatti, el pare Antoni Soler i György Ligeti; músiques dels segles XVIII i XX que confluiran i podran dialogar.\nPer la seva banda, el concert de Sollazzo Ensemble presentarà un conjunt de cançons moralitzants de finals de l’edat mitjana que el grup va enregistrar en CD (Linn Records, 2017) i que li ha valgut nombrosos premis, com el Diapason d’Or 2018. Parle qui veut (Parla qui vol), que és el títol d’una cançó medieval anònima, dona nom a un programa que presentarà textos d’una vigència sorprenent, amb obres d’Andrea da Firenze, Johannes Ciconia, Francesco Landini, Niccolò da Perugia, Paolo da Firenze o Solage.\nLa Real Cámara. © Emilio Moreno\nFinalment, tancarà el Festival La Real Cámara, dirigida per Emilio Moreno, que presentarà juntament amb la soprano María Espada un programa dedicat a Antonio Caldara amb motiu del 350è aniversari del seu naixement. El compositor italià es va establir durant alguns mesos a Barcelona, pels volts de l’any 1708, com a compositor de cambra de l’arxiduc Carles; sobre Caldara recau la fita d’haver escrit la primera òpera estrenada a l’Estat espanyol, en plena Guerra de Successió, presentada a la Llotja de Barcelona.\nPodeu consultar els detalls dels concerts del Festival Llums d’Antiga 2020 en aquest enllaç.


Els PIAD, un espai públic d’atenció a les dones de Barcelona\nAixí són els Punts d'Informació i Atenció a les Dones on s'ofereixen serveis gratuïts de tota mena i que estan instal·lats a cada districte\nTaller en un PIAD de Gràcia / CAP VALLCARCA-SANT GERVASI\nEn el número 2 de la plaça de la Vila, entren moltes dones cada dia. Busquen escolta, recursos o suport. N’hi ha que s’hi acosten perquè no se senten a gust amb la seva relació de parella, d’altres perquè volen apostar per la seva carrera professional; d’altres perquè en un futur volen ser mares però senten ja la pressió social de “l’arròs”. També hi ha dones més grans; que parlen de la gran buidor que senten des que els fills han marxat de casa, i encara altres que volen divorciar-se i no saben com abordar-ho perquè depenen econòmicament del marit; o, simplement, necessiten suport per gestionar una herència. L’arribada d’un diagnòstic mèdic també acosta veïnes fins aquests despatxos: artrosi, fibromiàlgia, esclerosi múltiple.\nAls PIAD hi treballen tècniques, psicòlogues i advocades per atendre les necessitats de totes les dones\nL’edifici és un espai municipal on es pot dirigir qualsevol dona que visqui, estudiï o treballi a Barcelona. Són els anomenats Punts d’Informació i Atenció a les Dones (PIAD), els primers van obrir l’any 2002 i, actualment, n’hi ha una desena repartits pels diferents districtes de Barcelona. El funcionament és senzill: a cada centre, hi treballen una tècnica, una psicòloga i una advocada que ofereixen informació, orientació i assessorament de tota mena a les dones que s’apropen i ho fan de forma gratuïta. Aquí només entren dones, i només hi treballen dones. “Són espais de confiança on totes les situacions que preocupen les dones són validades; de fet, de vegades no hi ha consciència d’un malestar concret però volen informar-se”, explica Sole Ruiz, coordinadora d’aquest servei municipal de Barcelona des de la seu del barri de Gràcia.\nDones de totes les edats, serveis diversos\nMapa dels districtes on es localitzen els PIAD existents / AJUNTAMENT DE BARCELONA\nAl fons del passadís de l’edifici de Gràcia, i com passa a tots els PIAD, hi ha una prestatgeria amb fulletons: un amb informació sobre la discriminació en l’àmbit de la parella, també en l’àmbit laboral i sobre els processos de regularitzar la situació a l’estat espanyol; un altre amb informació sobre el dret a l’avortament, molts adhesius amb el 900 900 120 contra la violència masclista. Les dones s’aturen, n’agafen alguns. Algunes, de fet, vénen perquè han detectat situacions de discriminació en el seu entorn: a la família, a l’associació, al barri; també hi ha noies que han patit violència en el passat, o la pateixen en el present; i que moltes vegades vénen acompanyades per les amigues. Sovint les més joves, expliquen les treballadores, també verbalitzen dubtes vitals: de feina, d’estudis, de relacions. O busquen participar en un taller d’autodefensa feminista. Diuen que hi ha vegades que vénen amb les mares; que n’hi ha d’altres que les mares vénen soles. “L’objectiu és acompanyar-les des del respecte i reconnectar-les amb les seves potencialitats perquè tinguin una mirada més apoderades d’elles mateixes”, resumeix Ruiz. L’any 2017, les professionals d’aquest servei van realitzar 8.693 entrevistes individuals a dones.\nTan diverses són les dones que acudeixen als PIAD com les opcions gratuïtes que ofereix aquest servei públic a les dones (sempre a partir dels 12 anys): des de tallers d’autodefensa feminista, de risoteràpia, de dansa, d’autocura per millorar les relacions, d’esport; fins a grups per compartir experiències amb altres dones, sessions amb la psicòloga, assessorament jurídic amb una advocada o, simplement, informació sobre els seus drets com a dones. De fet, a banda d’aquests serveis, les professionals també ofereixen xerrades de sensibilització, tallers i cine-fòrums amb perspectiva de gènere als col·lectius de dones que els ho demanen, sempre a cost zero. “Hi ha la creença que les dones que sol·liciten aquests serveis són d’una classe determinada o d’una procedència determinada; però la veritat és que a totes ens aniria bé”, reconeix Rosa Modamio, directora del servei des de fa uns mesos.\nTallers per apoderar les usuàries\nPerò com és un d’aquests tallers? Cada dissabte al matí, a l’Espai Jove La Fontana, el PIAD de Gràcia organitza un curs d’empoderament a través de la risoteràpia i el joc expressiu. Són una quinzena de dones: cadascuna hi ha anat a parar per un motiu diferent. La consigna és dur “roba còmoda” i compartir estones llargues amb altres dones. “El taller és un espai de llibertat que et permet deixar-te anar… I sense límits!”, diu rient una de les usuàries, que assegura que si el grup fos mixt, no funcionaria tant. Una altra participant aixeca el braç: “El que quan entres per la porta és un problema, quan coneixes les altres dones te n’adones que és només un nou repte que t’ha col·locat la vida”. La tallerista, Isolda Cárdenas, ho confirma: “Exercicis com aquests fan que les dones siguin més creatives, millorin la seva capacitat expressiva, tornin a apreciar-se més a elles –i a la resta de dones–, s’apoderin i aprenguin a posar límits…”.\n“Els tallers serveixen perquè les dones s’apoderin i aprenguin a posar límits”,diu la tallerista Isolda Cárdenas\nLes participants surten contentes de les sessions dels tallers. La setmana vinent, més. El recomanarien? Sí, i tant. De fet, creuen que estaria bé que més gent conegués tots els tallers que ofereixen els PIAD. Les dones consultades coincideixen que és un servei molt desconegut i demanen, a més, que es puguin agilitzar els tràmits per apuntar-s’hi: “com que hi ha pocs grups, de vegades poden trigar a assignar-te’n un”, diuen.\nUna iniciativa necessària amb un horitzó més ampli\nA Barcelona la resposta institucional a les violències masclistes ja fa temps que no només passa per aquests equipaments. També n’hi ha d’altres: un servei ambulatori per víctimes de situacions de violència masclista (el SARA), un programa de teleassistència mòbil per a víctimes de la violència de gènere (ATENPRO), un programa per a homes que volen millorar les seves relacions personals per evitar qualsevol ús de la violència (el SAH). Ara bé: “Els PIAD van ocupar un buit que no estava cobert perquè en aquests equipaments s’atenen un munt de situacions que afecten les dones més enllà de la violència“, comenta Ruiz.\nL’experta en polítiques públiques, Eva Alfama, explica que a finals dels anys noranta iniciatives com aquestes van ser decisives en una creixent preocupació de les administracions pels temes de gènere. Va ser llavors quan, gràcies a la tasca dels moviments feministes locals i l’impuls de la Conferència Mundial sobre la Dona que es va celebrar a Beijing l’any 1995, molts governs van començar promoure serveis d’atenció a la dona. “Va començar un canvi de prioritats polítiques que encara dura: es tracta de revertir la inèrcia de les administracions que és destinar diners a la mobilitat, l’espai públic o el turisme, àrees que tenen un pes econòmic que ningú qüestiona”, apunta Alfama.\nEva Alfama: “L’horitzó és posar com a prioritat màxima la vida de les persones”\nL’horitzó? Que la perspectiva de gènere travessi tots els departaments dels consistoris. En aquest sentit Alfama reconeix la tasca de governs com el de Barcelona o Terrassa, però assegura que encara hi ha marge de millora. “La clau és deixar de fer polítiques públiques per a una ciutadania abstracta: cal posar com a prioritat màxima la vida de tota la gent, cosa que implica preguntar-se per a aquells col·lectius més invisibles com les dones, les migrants, la gent gran, els infants…”, clou.


Els tècnics de l’ACCO analitzen la situació del comerç d’Alcàsser\nAlcàsser ha acollit una Jornada de Networking i Checking del seu comerç local per analitzar i assessorar la situació del comerç local. Aquesta Jornada s’emmarca dins de l’Acció Comarcal per la Creació d’Ocupació ACCO que la Mancomunitat de l’Horta Sud està realitzant des del mes de març per moltes poblacions de l’Horta Sud com Mislata, Torrent, Quart de Poblet, Catarroja Alcàsser, Alfafar i Benetússer.\nLa Jornada arrencava a les huit del matí amb un desdejuni “networking” oferit a les 60 persones assistents de tots els sectors econòmics locals : entitats financeres, empreses, microempreses, autònoms i comerços. Durant el mateix els assistents han pogut ampliar els seus contactes i intercanviar les seues targetes de visita.\nL’alcaldessa Eva Zamora ha iniciat la Jornada dirigint-se als assistentes i agraint-los “la gran tasca que dia a dia fan les empreses i comerços d’Alcàsser, ja que són el vertader motor econòmic i social del poble, creant riquesa i llocs de treball”. A continuació, Sergio Andreu, tècnic de l’Acord Comarcal per a la Creació d’Ocupació (ACCO), que coordina la Mancomunitat de l’Horta Sud, ha presentat el servei d’assessorament gratuït i individualitzat que s’ofereix per a la revisió de la gestió de negoci , amb les eines adequades per a tenir un diagnòstic adequat, de manera que a partir de 4 senzills indicadors estratègics, es puguen detectar situacions de vulnerabilitat o crisi que facen perillar la rendibilitat i sostenibilitat, oferint recursos i criteris objectius per a la correcta presa de decisions i reforçar la posició de mercat.\nLa Regidora de Promoció Econòmica, Paqui Abella ha destacat en la presentació que “treballem per a impulsar i dinamitzar l’economia local, conjuntament amb les altres administracions, entitats i les associacions empresarials, comercials i d’agricultors, per a entre tots enfortir el teixit econòmic d’Alcasser”.\nLa Mancomunitat treballa amb especial atenció per l’ocupació. Un servei d’ADL comarcal; l’engegada de l’Acord Comarcal per l’Ocupació (ACCO) després de 5 anys inactiu; la creació de 500 itineraris formatius per a donar ocupació a persones en risc d’exclusió social; la Creació d’una Unitat Comarcal per a assessorar a empreses i emprenedors –amb més d’un centenar d’actuacions… Tracten de pal·liar els efectes de la desocupació. En aquesta línia, en aquest exercici es treballarà també en un Pla Estratègic de l’Horta Sud que ja s’ha reunit, per primera vegada, aquesta setmana.\nMassalfassar demana que els veïns denuncien els actes vandàlics en els parcs\nA Massalfassar S'està realitzant la reparació dels desperfectes i actes vandàlics dels parcs i jardins de la localitat per part d'una empresa especialitzada en muntatge i manteniment de parcs infantils. Des de l'equip de govern de l'ajuntament esperen que "no…\nEtiquetas: Alcàsser Mancomunitat\nAlcàsser posa en marxa el seu primer pressupost municipal participatiu


L’anàlisi d’Antoni Bassas: ‘El primer dia d’estat d’alarma és estat de confusió’ (Antoni Bassas)\n"Si li dius a la gent que s’ha de quedar a casa però no li dius si cobrarà a final de mes si es queda a casa, i la deixes anar a treballar, és molt difícil que no vagi a treballar"\n2 min. 16/03/2020 12:13\nAvui, i ens els pròxims dies, aquesta anàlisi els arribarà des de casa i gràcies al teletreball de l’equip d’Ara Vídeos. Es fa molt estrany posar-se l’americana però en comptes d’anar al carrer anar a l’habitació del costat, però tots estem igual, oi?, entomant l’estranyesa d’aquesta situació, que és el més semblant a una guerra que la nostra generació hagi conegut.\nAquest matí molta gent no sap què fer. I es pregunta, amb raó, quin eficàcia tenen aquestes mesures, perquè ahir les policies multaven o enviaven a casa els que sortien a fer esport, i en canvi aquest matí no hi ha cap restricció al transport públic.\nPrimer dia laborable després de l'estat d'alarma\nA primera hora, encara que viatjava menys gent, n’hi havia prou perquè saltés pels aires la distància social recomanada per no encomanar-se. En certa manera s’entén, perquè si li dius a la gent que s’ha de quedar a casa però no li dius si cobrarà a final de mes si es queda a casa, i la deixes anar a treballar, és molt difícil que no vagi a treballar.\nEl coronavirus suma 8.744 casos a Espanya detectats amb 297 morts\nI en ple estat d’alarma, enmig d’una pandèmia, un diumenge al vespre, ha estat l’ocasió triada per Felip de Borbó per renunciar a l’herència del seu pare Joan Carles i retirar-li l’assignació de 194.000 euros anuals de diner públic.\nEl comunicat no deixa en bon lloc Felip VI, perquè el que diu és que la casa reial espanyola ha trigat un any a explicar el que sabia des del 5 de març de l’any passat, ara fa un any, que és que el nomenaven beneficiari de la fundació on Joan Carles tenia els milions.\nI ja estem assistint al rescat de Felip VI per part dels partits i la premsa d’estat, perquè ara ja és meridià que a Espanya el rei és la clau de volta d’un sistema que a més a més de constitucional és un sistema de poder i d’interessos.\nEl primer dia d’estat alarma és un estat de confusió i, amb tota seguretat, de propagació del virus. I de crisi a la Corona espanyola.\nL'estat d'alarma s'allargarà més de 15 dies i SEAT presenta un ERTO que afecta uns 10.000 treballadors: les claus del migdia amb Antoni Bassas (16/03/2020)


Kate Winslet, estrella de la Berlinale\nEl film narra la història d'amor d'una exzeladora i d'un adolescent a la postguerra alemanya. Aquest dissabte s'exhibiran pel·lícules amb noms menys coneguts peró que sonen com a favorites per obtenir l'Ós d'Or.\nWinslet i Stephan Daldry, el director de "The Reader", van acaparar el protagonisme en una jornada on es van exhibir dues de les pel·lícules concursants, "Ricky", del francès François Ozon i amb el català Sergi López com a protagonista, i "Lille Soldat", de la danesa Annette K. Olesen. L'actriu interpreta el personatge d'una exzeladora d'Auschwitz a la pel·lícula "The Reader", que es va exhibir fora de competició.\nAquest dissabte es podran veure la iraniana "Darbareye Elly", la producció franco-estatunidenca "In the Electric Mist" i l'alemanya "Storm", sobre els processos per crims de guerra a l'antiga Iugoslàvia.\nLa Berlinale celebra enguany la 59a edició. Fins al dia 15, la Berlinale presentarà gairebé 26 pel·lícules de 20 països diferents, 18 de les quals competeixen per l'Ós d'Or.


activitats > espai-de-xerrada\n2013-03-15 - Espai de xerrada\nl'Espai de Xerrada tindrà lloc el proper divendres 15 de març a les 20h a la Bodegueta del Museu Serra. Serà per tota l'Associació Tres Quarts per Cinc Quarts un esdeveniment especial i important ja que un membre de la junta de l'associació, el Jesús Rocosa, ha escrit un llibre sobre la figura de Jaume Vilà i Melich, conegut com a JAVIMEL pel seu acrònim i nom amb que signava les seves sardanes.\n“JAVIMEL” va ser un referent de la ciutat de Cornellà i va destacar com compositor de sardanes, la nostra dansa nacional, i instrumentista. Va ser membre, entre altres, de la cobla La Artística Llobregatana i fundador de la cobla La Principal del Llobregat.Al llibre, l’autor situa el lector en el context social d’aquesta ciutat, durant els anys viscuts pel protagonista, fent referència a moltes altres circumstàncies de l’àmbit comarcal del Baix Llobregat i del Barcelonès, en un període de grans canvis històrics i socials del segle XX, deixant constància de moltes vicissituds que incidiren en el món de la sardana i la música de cobla durant el mateix període.\nEl sopar el farem a la Bodegueta del Museu Serra. Ens trobarem a partir de les 20 h. i començarem el sopar a les 20’30 h. El preu del sopar és de 17 euros per als socis i 20 euros per als no socis.\nHeu de fer la reserva a l’adreça de correu electrònic espaidebat@gmail.com o al telèfon de l’entitat 93 338 89 25, amb missatge al contestador, deixant el vostre nom i cognom i el nombre de persones que vindreu.\nAltaveu de les Cultures als col.legis professionals


He omplert la banyera d'aigua freda.: La trucada.\nPublicat per Jordi a les 21:03\nHi ha com a mínim un parell de centrals al Barça Atlètic que diuen que podrien jugar a primera, i tinc entès que a en Guardiola li agraden i hi té confiança. Muniesa i Fontàs haurien de ser suficient per cobrir les baixes. Penso que Puyol i Milito són garantia, tot i que aquest darrer encara va buscant la millor forma, però ja es veu la seva qualitat. Maxwell ha millorat, i si juga com el darrer partit, no té per què portar problemes.\nEl que m'estranya i em sembla del tot inversemblant és que s'hagin ajuntat tants defenses de baixa en un mateix partit. Alves i Abidal sembla que en tenen per dies, però sortosament Piqué i Márquez (sí, Márquez també!) hi seran pel proper partit. Caldrà anar fent defenses de circumstància i confiar en el mig camp i la davantera, que estan tots a tope!\n10 de febrer de 2010 a les 22:34\nEl Barça té més centrals que mai i és ara quan té els principals problemes amb ells. Està clar que Puyol jugarà, i jo opino que ho farà com a lateral dret. Al centre ha de jugar Milito i al lateral esquerre ho farà Maxwell. Us enrecordeu quan en Pep va provar Jeffren al lateral dret davant de la Cultural? Opino que la millor sol·lució seria pujar a Fontàs per situar-lo a l'eix fent parella amb Milito.\nKeita sabem que no se sent a gust en la posició de defensa i Touré està tocat. Per tant crec que la millor defensa seria amb Puyol i Maxwell als laterals i Fontàs i Milito a l'eix de la defensa. Dos centrals esquerrans però amb bona sortida de pilota. El problema el podem tenir amb la velocitat del Kun i de Forlàn però bé, si tenim la pilota no tenim perquè témer l'Atlético.\n10 de febrer de 2010 a les 22:50\nEl meu pare tota la vida que m'ha dit que tinc cames de lateral... si volen hi vaig, clar que estaré bavejant amb Don Andrés i no sé si faré bé la feina... i això perquè Márquez no juga i ja no et dic res si posen l'Henry...\nFontàs i Muniesa, sempre que aaquest últim ens el deixin jugar més de cinc minuts, és clar.\no també aquesta alineació 100% del planter:\nValdés, Puyol, Fontàs, Muniesa, Bartra, Busquets, Xavi, Iniesta, Messi, Bojan i Pedro\n10 de febrer de 2010 a les 23:04\nEl Profeta ja va dir que les lesions no podien ser excusa. Una forma perfecta de dir a tothom que és important (si deixa d'entrenar es pot passar a pssicòleg). Suposo que posarà el Fontàs al centre i el Puyol a la dreta, o pot endarrerir el Touré i que jugui de central. Ja veurem.\n10 de febrer de 2010 a les 23:05\nI què tal Puyol i Maxwell a les bandes, amb Milito, i Busquets o Keita al mig?\nOOoooooh!! Jordiiii!!! jajajaja quin post!! Boníssim!! :-))\nT'ha trucat a tu!! T'ha trucat en Pep!! Uaaaauuu!! ;-))\nJo no pateixo... crec que amb el centre del camp i la davantera que tenim, perquè la defensa estigui una mica més fluixa no passarà res. Total, tampoc hi arribaran jeje ;-)))\n10 de febrer de 2010 a les 23:35\nNo cantis victòria...a veure si et tornarà a trucar i si insisteix molt, no li podràs dir que no.\n10 de febrer de 2010 a les 23:46\nJo crec amb en Jefren per aquesta suplencia, els joves hi deixen la pell i més ara acabat de renovar\n11 de febrer de 2010 a les 8:29\nXexu: Cap d'aquests tres em feia por, al contrari, els hi tinc plena confiança (havent vist que Maxwell va jugar prou bé). El que em feia partir era Chygrynskiy!\nNo oblidis que el Barça defensa a base de gols!\nJordi: Jo jugaria amb Puyol-Milito a l'eix, Maxwell a un dels laterals i un lateral del B. Els centrals han d'estar compenetrats i haver jugat junts.\nElur: però què m'estàs dient? Que perseguiries tota l'estona Don Andrés? o Sir Thierry? I el lateral què? jajaja\nNo està pas malament l'alineació 100% planter. Seria maco veure-ho algun dia!\nAlbert B. i R.: No, no Touré està tocat, sinó la defensa sí que estaria cantada!\nCaptarire: Ahir vaig sentir que Busquets ja havia jugat fa anys de central. No ho sé, no! En Pep ho té molt complicat. Keita ja va dir l'any passat que ell de central, que no s'hi veia... Potser necessitarà ulleres? ;-)\nAssumpta: Gràcies! jejeje Si el Barça mou i toca la pilota, de ben segur que no passarem gaires problemes. Però hi ha un partit més imprevisible que un Atlético-Barça??\nKweilan: jajajaja Ell sap que sóc home de paraula.\n11 de febrer de 2010 a les 8:33\ngarbi24: seria una bona opció, perquè jo compto que Milito i Puyol han de jugar pel mig, que ja es coneixen!\n11 de febrer de 2010 a les 8:34\nhome... a veure si em posen un davanter o extrem prou eixerit m'hi enganxo com una paparra, cap problema, però jo tinc debilitat pels blaugranes què vols fer-hi :P\nEm consta que el Profeta Pep també ha trucat al de Banyoles, al Bachs, a la Feliu, a la Mairena, al Tortell, al Patsy, a la Esteban, al Benach i a sa tia sa figa!!!\n11 de febrer de 2010 a les 15:31\nja ja ja ja, la veritat es que Guardiola té un geru maldecap amb les baixes en defensa. Veure'm amb que ens sorpren, pero jo també m'ofereixo al profeta per necessita un cop de ma en treball defensiu ;-)\n11 de febrer de 2010 a les 16:42\nDes de bon matí que recolzo la repesca d'en Torito Zuviria pel lateral.\nTot i així ... has negat a Guardiola???\n11 de febrer de 2010 a les 17:03\nAra ja entenc perquè després em va trucar a mi. Llàstima que la meva resposta també va ser negativa, doncs diumenge al vespre he de treure a passejar al hàmster, que si no es posa massa agressiu.\nAlex: amb sis o set més ja podríem formar un bon equip i una bona davantera, amb la Mairena jugant de 9 i fent d'Ibrahimovic!\nAlba: tota ajuda és bona! Si no t'ha trucat encara, truca'l tu!\nÒscar: no, no, només he buscat el millor pel Barça. I, creu-me, no és que jo jugui de central!\nSànset, fes-ho, fes-ho, no prenguessiu mal! Segur que en trobarà un altre millor que tú i que jo junts. Sempre amb respecte, és clar...\n12 de febrer de 2010 a les 8:57\n...proposo defenses amb grampons, davanters amb piolet, mitgcampistes amb gps i porter amb carmanyola.\n...Mairena Cruyf, quin fitxatxa!!!\n12 de febrer de 2010 a les 9:37\njajaja Per Déu! Sí senyor, però no valen les entrades al turmell!! Si és en molta alçada, màscara d'oxígen obligatòria!\n12 de febrer de 2010 a les 9:47\nRaticulín conta com camp d'alçada?\nEl Luz de Gas és camp refugi?\nLa posició al camp de l'E és al bar?\nAniràs als Castells de la Segarra?\nTorrebruno és el nou ala-pivot de la secció de basket?\n12 de febrer de 2010 a les 12:44\nOhhhhhhhhhh ... si Torrebruno (àlies Rocky Chaparro, àlies Rocky Carambola, àlies Rocky 003 y medio, ...) fitxa per la secció de bàsquet; jo torno al Palau!!!\n12 de febrer de 2010 a les 13:51\nCom m'agradaria un PokerStars amb:\ni el Capità Enciam!!\njajajajajajajjajaa esteu com una cabra, cada un è? no pas tots tres una, no, una cabra per cada un!\n12 de febrer de 2010 a les 20:53\nFins i tot la Leire Pajín surt jajaja :-PPP\n12 de febrer de 2010 a les 21:20\nCap problema: Maxwell-Puyol-Milito-Muniesa. De reserva, en Jordi ;)\n13 de febrer de 2010 a les 21:58\nJo també jugo de defensa i ser un bon defensa no és fàcil, així que si t'ha cridat en Pep és que deus ser bo de veritat, jaja.\nLa veritat és que el Jeffren no ha estat massa fi. Avui, ni bona defensa ni bon atac.\n14 de febrer de 2010 a les 23:56\nen fins... ja veieu com ha acabat tot plegat... si m'haguéssin deixat jugar susjuru que en Forlán no marca!\n15 de febrer de 2010 a les 0:13\nAlex: Les respostes són, per ordre estricte: Si, No, quart àrbitre, No i estan en negociacions (a.c.s).\nÒscar: i jo també, què caram! Em decanto pels leones, que els tigres mai m'han anant...\nAlex: quin sis inicial, ara, la Leyre Pajín no sé qui és... :-(\nElur: on la puc passar a buscar?? La cabra, vull dir!\nAssumpta: i jo que no sé qui és...\nSílvia: gràcies, gràcies, però em vaig quedar a casa que fa molt fred!\nAlbert: no t'ho creguis aixó! Era la versió dolenta del Couto, així que imagina't!\nCrec que on s'ha fallat és al mig del camp, que les regalava totes.\nElur: parlo amb en Pep. El proper partit de titular i jugaràs on tu diguis. Què et sembla??\n15 de febrer de 2010 a les 8:32


Curs de Premonitors/es de Lleure. Setmana Santa 2020 - Cassà Jove\nDijous, 05 Març 2020 16:02\nCurs de Premonitors/es de Lleure. Setmana Santa 2020\nCassà Jove, conjuntament amb l'AEIG La Claca, organitza el curs de premonitors/res de lleure per a joves de 15 a 17 anys (nascuts del 2003 al 2005). El curs tindrà lloc durant la setmana santa, del 6 al 8 d'abril (modalitat intensiu), a la casa de colònies La Rectoria de la Vall de Bianya.\nEl preu del curs és de 150 € però si es disposa del Carnet Cassà Jove té un cost de 135 €. L'horari d'inscripcions és l'horari habitual de tardes de l'Espai Jove l'Escorxador (de dimarts a divendres de 16 a 19h), i es poden fer fins el dia 16 de març. Us podeu descarregar el full d'inscripció AQUÍ.\nPLACES LIMITADES i la reserva de places es farà per estricte ordre d'inscripcions . Si no s'arriba a un mínim d'inscripcions l'activitat s'anul·larà.\nATENCIÓ: La reserva de places es farà per estrict ordre d'arribada. Les persones que formalitzin les inscripcions només podran registrar un màxim de dos participants.\nEl dimecres 25 de març a les 20 h es farà una reunió informativa a l'Espai Jove l'Escorxador sobre el curs amb les persones inscrites.\nProgramació Escorxador novembre i desembre 2021\nSortida a Port Aventura Halloween 2021\nCurs Premonitors/es de Lleure 2021\nCasal Jove Cassà de la Selva 2021\nCopyright © 2021. Cassà Jove.


osteopatía | Psigma bloc\nBon dia! Avui us parlarem sobre el Còlic del lactant, un trastorn que pateix molts dels nadons al néixer i que els pares no saben com s’ha de tractar, com reconèixer si és còlic… El Còlic el lactant és un trastorn benigne de caràcter multifactorial, i és freqüent en lactants … Llegir més\nTags còlic, còlic lactant, cólico, lactant, lactante, osteopatía, restreñimiento, restrenyiment\nFisioteràpia o Osteopatia? Millor les dues a la vegada\nActualment existeix molta controvèrsia sobre si és millor anar al fisioterapeuta o anar a l’osteòpata. Per explicar aquest tema, us explicaré una patologia molt freqüent: el dolor cervical. Les causes del dolor cervical, poden ser molt diverses (contractures musculars, problemes de l’articulació de la boca, problemes vertebrals,etc.) però una vegada … Llegir més\nTags dolor cervical, fisioterapia, osteopatía, técnicas de fisioterapia, técnicas de osteopatía


Grups polítics comarcals : Consell Comarcal del Vallès Occidental\nComposició política del Consell Comarcal\nEls membres del Consell Comarcal del Vallès Occidental estan constituïts en grups polítics, en la forma i amb els drets i obligacions que estableix la legislació electoral.\nCAM-AMUNT: 2 consellers/es\nAquest mandat es compta doncs amb 8 grups comarcals. Per primera vegada entra al Ple el grup Tot per Terrassa.\nEn total el plenari comarcal està format per 19 dones i 20 homes.\nDels 39 consellers i conselleres, només 8 repeteixen respecte al mandat anterior. Uns altres 4 consellers i conselleres ja ho havien estat en d’altres mandats.\nEl règim de funcionament dels grups comarcals està regulat fonamentalment al Reglament orgànic comarcal, així com són d’aplicació supletòria els articles corresponents de la Llei estatal 7/1985, de 2 d’abril, reguladora de les bases de règim local; el Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya i el Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic dels ens locals.\nRetribucions a càrrecs electes i grups Polítics Comarcals\nASSIGNACIÓ A GRUPS COMARCALSBaixa\nMocions presentades pels grups Polítics Comarcals al Ple del Consell Comarcal\nMocions presentades durant l’any 2021\nContacta amb els grups polítics comarcals\nGrup comarcal PSC\nPSC Vallès Occidental\nGrup comarcal Junts per Catalunya\nGrup Comarcal CAM-AMUNT\nECG Consell Comarcal Voc\nGrup Comarcal Tot per Terrassa\nGrup Comarcal PP\nPartido Popular Sabadell


PLAN DE CHOQUE CONTRA LAS INUNDACIONES EN SEGUR | WEBSEGUR.com\nL’Ajuntament de Calafell ha tret a concurs les obres del projecte per prevenir les inundacions a la part baixa del torrent de la Casa Nova, al nucli de Segur de Calafell. El tram que es millorarà és el comprés entre el carrer Andorra i la carretera C-31. És una de les principals mesures del pla de xoc contra la inundabilitat al municipi, que està fent l’Ajuntament.\nEl pressupost que surt a subhasta és de 95.663,36 euros (IVA inclòs). L’Ajuntament ha aconseguit una subvenció de 47.436,38 euros de l’Agència Catalana de l’Aigua, que cobreix pràcticament el 50% del cost de les obres. El termini d’execució és de dos mesos.


Dones amb història: Rocafonda, el Palau i l'Havana\nReportatgeDones amb història: Rocafonda, el Palau i l'Havana\nTres dones; tres barris; tres històries. Continuem amb els especials sobre els barris de Mataró. Parlem de Rocafonda, el Palau i l’Havana.\nTres dones; tres barris; tres històries. Continuem amb el serial d’especials sobre els barris de Mataró, però aquesta setmana li hem donat un enfocament especial. El pròxim dilluns 8 de març se celebra el Dia Internacional de les Dones, i en la present edició de la Revista Iluro hem volgut sumar-nos a totes les reivindicacions que aquest dia ens recorda. Per fer-ho hem decidit convertir el present reportatge en un homenatge a tres mataronines molt implicades en la vida social i cultural de Rocafonda, el Palau i l’Havana. Comencem presentant-vos l’Aisatu Dambelleh, mataronina de 21 anys i auxiliar d’infermeria a l’Hospital de Calella. L’Aisatu, veïna de Rocafonda, també fa de voluntària a l’Espai Joäo Martí, una entitat del barri que cada tarda acull a nens i nenes amb necessitats socials diverses i els ofereix un espai on expressar-se, créixer emocionalment i reforçar les seves aptituds educatives. L’Espai Joäo Martí, a més, també té un projecte de futbol femení que trenca estigmes i que aposta perquè nenes tant nascudes a Mataró com immigrades puguin compartir la seva passió per l’esport.\nJove d’idees clares\n“L’associació és un espai de referència pels nens i nenes del barri. S’intenten cobrir les necessitats de tots i fer un seguiment amb les famílies”, ens explica l’Aisatu Dambelleh. Cada tarda, a partir de les 17h, els infants i joves arriben a l’Espai Joäo Martí. Ja preparats els esperen els monitors “amb activitats programades o oferint suport per fer deures”. Segons l’Aisatu, l’entitat és de gran ajuda a Rocafonda, ja que suposa un “lloc on els nens i nenes se senten lliures”. La nostra protagonista, nascuda a Mataró, té orígens procedents de Gàmbia i ja fa dos anys que treballa d’auxiliar d’infermeria a l’Hospital de Calella. Estudia integració social i, l’any vinent, el seu objectiu és començar la carrera d’Infermeria. El testimoni de l’Aisatu i les seves experiències ens ajuden a entendre com una jove mataronina de raça negra s’ha d’enfrontar al racisme. “Hi ha pacients que no se senten còmodes pel meu color de pell. Després em coneixen i em diuen que sóc la millor. S’ha de conèixer la persona i jutjar segons la professionalitat”, afirma l’Aisatu. “Inclús hi ha persones que se sorprenen quan em senten parlar català. I em pregunten quants anys fa que sóc aquí. Jo, irònicament, els dic que 21”, afegeix. Per erradicar totes aquestes situacions, Aisatu Dambelleh apunta cap al llenguatge. “No entenc per què s’ha de suavitzar la paraula negra. Jo no sóc moreneta. D’entrada sóc l’Aisatu. Sóc auxiliar d’infermeria. I sóc moltes altres coses. Si es vol parlar del meu color de pell, doncs sí, sóc negra. No passa res per dir-ho. Per fer una mica de broma, els únics que sou de color sou els blancs, que us poseu vermells quan teniu vergonya o grocs quan esteu malalts!”, ens trasllada amb to irònic.\nA l’associació s’està aconseguint que les famílies entenguin que els nens i nenes poden ser el que vulguin\nParlant sobre Rocafonda, l’Aisatu Dambelleh creu que seria important reforçar els espais “on la joventut que ve de fora s’adapta a la cultura d’aquí”. “A l’associació s’està aconseguint que les famílies entenguin que els nens i nenes poden ser el que vulguin. Però a vegades quan s’arriba a Espanya hi ha gent que sent un xoc cultural important. Són necessaris espais on fer aquesta transició i no perjudicar els més joves”, remarca la veïna de Rocafonda.\nFar de cultura\nLa nostra següent convidada és la Sílvia Barragán, directora de la Biblioteca Antoni Comas. Després de 8 anys treballant a Santa Coloma de Gramenet, la Sílvia va poder tornar a la seva ciutat i ja en fa nou que dirigeix aquest equipament cultural de Mataró. ‘Què té d’especial la biblioteca?’, li preguntem. “Que és un espai que connecta. Persones, activitats culturals, entitats… Són espais de cohesió i de democratització de la cultura. La màgia de la biblioteca és que no hi ha discriminació. Gent molt diversa conviu amb tolerància”, reivindica Sílvia Barragán. En concret l’Antoni Comas suposa un far de cultura estratègic per la seva situació ‘fronterera’ amb barris tan diversos com el Palau, l’Escorxador, Rocafonda o l’Havana. “La nostra funció és treballar perquè aquest públic tan divers se senti atret i identificat amb la biblioteca. Volem equilibrar les necessitats d’uns i altres”, reconeix la directora.\nLa màgia de la biblioteca és que no hi ha discriminació. Gent molt diversa conviu amb tolerància\nTenint en compte el context de pandèmia que vivim, una de les grans fites de la Biblioteca Antoni Comas és “l’acció comunitària”. És per això que l’equip liderat per Sílvia Barragán ha dissenyat una estratègia de “treball de camp” amb totes les entitats dels barris. “Contactem amb elles per conèixer realitats i necessitats. Estem planificant moltes coses per quan la normalitat torni. Volem sortir de la biblioteca i fer accions als barris perquè el públic familiar torni a venir. Volem ser visibles”, destaca Barragán. La nostra convidada també ens avança una altra idea que li agradaria assolir: la creació d’una sala per la joventut dels barris on puguin treballar de forma distesa. Parlem d’un espai de format informal, amb bona connexió a Internet i on els joves s’hi sentin plenament identificats.\nNoies i ciència\nCoincidint amb la proximitat del Dia Internacional de les Dones, creiem oportú parlar d’un dels projectes principals que s’estan duent a terme a Mataró i arreu de la comarca. La Biblioteca Antoni Comas és una de les impulsores de ‘Tecno girl’, una iniciativa que busca despertar les vocacions científiques de les noies a partir de 12 anys. “Les estadístiques diuen que les dones som més de lletres. Volem canviar aquesta dinàmica”, afirma Sílvia Barragán. En què es tradueix Tecno girl? Doncs en un conjunt de tallers on totes les noies poden iniciar-se en la programació, el disseny i la impressió 3D, l’animació, la nanotecnologia o la nanociència. “Actualment tot es fa en format virtual, però el projecte té llarg recorregut i la idea és convertir-lo en presencial”, apunta Sílvia Barragán.\nConvertir pols en art\nPer tancar el reportatge ens desplacem fins al barri de l’Havana, concretament fins a Can Fugarolas, antiga fàbrica reconvertida en llar d’un conjunt d’entitats que la cuiden i consenten. Una d’elles és Cronopis. L’Eli Coll va ser, fa ja més de 12 anys, una de les seves impulsores. “Vaig descobrir el circ fent actuacions amb malabars i foc al carrer. Vaig topar amb en Jordi Álvarez, un clown de circ clàssic que havia estat trapezista, i vam organitzar el primer curs de trapezi a Mataró”, ens relata Coll. D’aquella primera experiència a l’Espai Fibra es va passar a la creació de Cronopis, i a una evolució que ha dut l’entitat dedicada al circ a consolidar-se a Can Fugarolas. “Vam néixer per cobrir les nostres pròpies necessitats d’aprendre i ara ens visita gent d’arreu de Catalunya, Espanya i Europa per formar-se o per crear espectacles aquí”, celebra l’Eli. Aquest, precisament, és el gran valor de Can Fugarolas. Una infraestructura que estava “abandonada” i que ha sabut reinventar-se per convertir “la pols, la brutícia i les rates en art i cultura”. “Ens hem obert al barri, creant horts urbans i oferint espectacles als veïns i veïnes. Creiem que aquesta és una bona manera de beneficiar tothom”, destaca la nostra tercera protagonista. I és que Cronopis té una oferta formativa grandiosa, que va des de les extraescolars a centres educatius de Mataró fins a una escola de circ per nens i adults pròpia, passant per l’organització de tallers i estades per a professionals del sector.\nSobre el paper de la dona i els recents casos d’assetjament coneguts en el món artístic, Eli Coll ens exposa la seva visió personal. “Ho relaciono amb l’herència del patriarcat. És una motxilla que portem a sobre i costa molt d’abandonar. Crec que ens hem de començar a tractar com a persones. No com a homes o dones. Apostem més pels valors i per escoltar-nos els uns als altres”, defensa en primer lloc. “Hi ha actituds totalment reprovables que estan normalitzades. Per exemple, en circ, si mentre entrenem un home es treu la samarreta no passarà res. En canvi si ho faig jo, doncs la cosa canvia. Tothom em mirarà. Per sort, crec que les noves generacions del circ ja creixen amb nous conceptes. Es tracten pel valor humà, no per diferència de gènere”, afegeix l’Eli Coll per tancar ■\nArticle anteriorEscorcoll a la nau de Ronda Prim vinculat als disturbis de Barcelona\nArticle següentEls grups de rock dels 60 es reuneixen de nou!\nReportatge Bernat López - 20 julio 2021\nLes Diablesses de Mataró encaren unes Santes amb limitacions, però amb la il·lusió d'estrenar una nova capa. Us ho expliquem!\nReportatge Bernat López - 14 julio 2021\nEns endinsem al món creatiu d'en Llibert Fortuny, creador d'un dels actes centrals de Les Santes 2021. No us ho perdeu!


Esglèsia d'Agios Dimitrios Loumbardiaris\nCerca hotels a prop de Esglèsia d'Agios Dimitrios Loumbardiaris\nMostra els 3 més populars Popular ara mateix a Atenes Més venut Herodion Hotel 4 Rovertou Galli Estàndard Triple reservada fa 8 minuts, 3 segons\nElectra Hotel Athens 5 Ermou Habitació Individual reservada fa 34 minuts, 7 segons\nPella Inn Hostel 104 Ermou Street-Monastiraki, Athens Llit en dormitori compartit mixt amb 4 llits i bany reservada fa 2 hores, 17 minuts, 28 segons\nZorbas Hostel 10, Gkyilfordou Llit a Dormitori de 6 Llits reservada fa 6 hores, 56 minuts, 30 segons\nAcropolis Select Hotel 37 - 39 Falirou Str. Doble reservada fa 7 hores, 8 minuts, 26 segons\nEsglèsia d'Agios Dimitrios Loumbardiaris és només un dels molts llocs per descobrir de Atenes Asseguri's les tarifes més baixes pel seu viatge amb Agoda.com a qualsevol hotel a prop de Llocs de culte. Trobar l'hotel perfecte per a veure Esglèsia d'Agios Dimitrios Loumbardiaris és fàcil amb Agoda.com, amb opcions com Civitel Attik Hotel i Civitel Olympic Hotel. Reserves d'hotels a prop de Esglèsia d'Agios Dimitrios Loumbardiaris es fan fàcilment a través de les reserves online d'Agoda.com Veure hotels és fàcil a través de la nostra pàgina de ciutat de Atenes , equipada amb eines de recerca i extensa informació dels hotels. Amb més de 150,000 hotels per tot el món, és fàcil trobar hotels a Agoda.com prop de llocs d'interès com Esglèsia d'Agios Dimitrios Loumbardiaris.\nHotels a prop de Esglèsia d'Agios Dimitrios Loumbardiaris el més proper\nDissenyat tant per oci com per negoci, Acropolis Hill Hotel està situat idealment a Acropolis - Koukaki; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Pnyx, Puig Filopappou, Philopappos Hill són només algunes de les atraccions disponibles per als visitants. Acropolis Hill Hotel ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix instal.lacions per a minusvàl.lids, Zones públiques amb Wi-Fi, aparcament de cotxes, servei d'habitacions, habitació familiar. L'ambient de Acropolis Hill Hotel es reflexa en cada habitació. televisió de pantalla plana, aire condicionat, calefacció, servei de despertador, escriptori són només algunes de les comoditats a la vostra disposició. Les instal.lacions d'oci de l'hotel, que inclouen jardí estan dissenyades per escapar i relaxar-se. Acropolis Hill Hotel és la vostra destinació si buscau allotjament de qualitat a Atenes.\nPer als viatgers què vulguin captar les imatges i els sons de Atenes, Hotel Tony és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Puig Filopappou, Galeria Astra, Esglèsia d'Agios Dimitrios Loumbardiaris són només algunes de les atraccions disponibles per als visitants. Aprofiti's de la riquesa de serveis i avantatges d'aquest hotel de Atenes. Els clients de l'hotel poden gaudir de magatzem d'equipatge, servei d'habitacions, habitació familiar, lloguer de cotxes, ascensor. Gaudiu de les comoditats d'alta gama com ara aire condicionat, calefacció, servei de despertador, balcó/terrassa, insonorització per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hotel Tony la base perfecta per a gaudir de la seva estada a Atenes.\nEls millors hotels prop de Esglèsia d'Agios Dimitrios Loumbardiaris


L'any d'Einstein - Revista Mètode\nIl·lustracions d’Einstein: Adrià Pina. JOC, Einstein 1. 2000. Acrílic, pigment, llapis litogràfic i 1 peça (llautó) s/tela, 68’5 x 72 x 6 cm.\nUn segle després de l’anomenat annus mirabilis, quan el jove Albert Einstein publicà els seus famosos articles a la revista científica alemanya Annalen Der Physik, celebrem l’any internacional de la física. Uns textos no massa extensos, però d’una repercussió notable al coneixement. Era 1905 i el genial científic parlava de la teoría de l’efecte fotoelèctric (per la qual va rebre el nobel de fisica de l’any 1921), realitzava un estudi sobre el moviment brownià, presentava la teoria de la relativitat especial i introduïa per primera vegada l’equivalència entre masa i energia. Des d’aleshores Einstein cambiava la concepció del món i es convertia poc a poc en una llegenda.\nPer celebrar aquest aniversari, hem volgut conèixer Einstein més a fons, reflexionar no sols sobre el que comporta el seu treball físic, sinó també sobre la seua manera de fer i conèixer la ciència. Un treball dedicat al científic més rellevant del segle XX que es veurà reflexat al llarg d’aquest any 2005 a la revista Mètode. En aquest primer número, el professor de física i història de la ciència, Gerald Holton, retracta un investigador afable que juga amb la imaginació visual, fa ús de les metàfores i absorveix la filosofia kantiana al creure que en la ciència tot pot explicar-se en termes de Grundkraft, una força fonamental. Precisament aquesta senzillesa. en el seu pensament és el que resalta la professora britànica Patricia Fara quan parla d’un científic que volgué ser comprensible i dedicà molts esforços a explicar les seues teories amb simplicitat. Però malgrat el treball de divulgació i imatge pública que Einstein es conreà, a vegades certament excèntrica, la idea de la relativitat general es malinterpretava per escriptors, artistes i músics. Hui, quasi cent anys després de la formulació de la teoria, es sobrevalora. Sense menysprear la labor de Newton, la teoria de la gravitació d’Einstein és, per els astrònoms Jose Mª Ibàñez i Diego Sáez, eina fonamental per entendre la cosmologia moderna. Sens dubte, crida l’atenció com una formulació tan senzilla pot explicar l’evolució de l’univers, l’efecte lent gravitatòria i els forats negres entre molts altres fenòmens.\nEinstein és hui un icone de la sintesi i de la profunditat, un mite de la unificació i de l’excentricisme, un reflex de la passió per la física i la solidaritat amb els moviments socials de l’època. Un personatge eclèctic que al llarg d’aquest any volem anar descobrint als nostres lectors.\nMonstres invisibles Can Microbi Focus verd Fotogrames de ciència


El Parc Natural de Montsant edita pòsters informatius – Cornudellaweb / PrioratDigital / Segle21.cat\nEl Parc Natural de Montsant edita pòsters informatius\nCornudella web 22/02/2005.- El Parc Natural de la Serra del Montsant ha editat tres cartells de gran format (45×65 cm) dedicats a divulgar els valors patrimonials del massís en els seus vessants natural i cultural. Són dedicats, respectivament a la flora, la fauna i el patrimoni cultural.\nEl dedicat a la flora, elaborat per Roger Pascual, porta per títol Montsant: una illa de biodiversitat vegetal i apunta com la serra del Montsant és un dels espais naturals més ben conservats de les comarques prelitorals catalanes. Aquest fet, unit a la seva situació geogràfica estratègica i a la gran diversitat de substrats geològics i formacions orogràfiques, explica que el Montsant pugui considerar-se com un museu botànic natural. El cartell reprodueix divuit exemples de plantes amb els seus noms científics i comuns, mostrant algunes denominacions locals.\nPep Gener i Ricard del Río han estat a càrrec del cartell Montsant: fauna salvatge que inclou una quinzena de fotografies de les aus com l’àliga perdiguera, el falcó pelegrí o el mussol mamífers la mustela, el conill, la cabra salvatge… amfibis o rèptils més representatius d’una riquesa faunística excepcional que troba refugi en el relleu abrupte i de difícil accés.\nFinalment, el cartell Montsant: patrimoni cultural, elaborat per Salvador Palomar mostra com la presència humana, continuada al llarg dels segles, ha generat un interessant patrimoni arqueològic, arquitectònic, històric i etnològic que il·lustren l’esdevenir de la història en el territori.\nLes fotografies mostren des d’una punta de fletxa de sílex o destrals neolítiques de pedra polida, fins a una campana feta reaprofitant una bomba de la guerra de 1936-39, passant per exemples de construccions populars o edificis com la cartoixa d’Escaladei o l’ermita romànica de Sant Bartomeu (Ulldemolins).\nL’edició del cartells ha anat a càrrec de Parc Natural, departament de Medi Ambient i Habitatge de la Generalitat de Catalunya, amb la col.laboració de la Diputació de Tarragona.\nCarles X. Cabós 22 de febrer de 2005 Parc Natural Montsant\nAnterior Entrada anterior: Cornudella de Montsant tindrà un pla local de joventut abans del mes de març\nSegüent Entrada següent: El Parc Natural de les Muntanyes de Prades, una realitat propera


Consell, Diputació i Universitat de València col·laboren en un projecte de recerca social en la Ribera Alta\nInicio Valencia La Ribera Alta Consell, Diputació i Universitat de València col·laboren en un projecte de recerca...\nMónica Oltra amb l'alcalde d'Alzira, Diego Gómez\nAmb esta col·laboració se cerca adaptar les polítiques socials a les necessitats i la realitat de les persones a través de la recerca\nEl Consell ha aprovat un conveni entre la Vicepresidència i Conselleria d’Igualtat i Polítiques Inclusives, la Diputació Provincial de València, la Universitat de València-Estudi General, la Mancomunitat de la Ribera Alta i l’Ajuntament d’Alzira per a l’engegada d’un projecte de recerca social en la comarca de la Ribera Alta, amb el qual se cerca adaptar les polítiques socials a les necessitats i la realitat de les persones a través de la recerca.\nEs tracta d’un projecte de col·laboració per a la millora contínua dels serveis socials municipals, mitjançant la constitució d’un espai de recerca aplicada, formació i innovació en matèria de serveis socials en l’àmbit territorial de la comarca de la Ribera Alta.\nEl conveni entre les diferents administracions i institucions públiques contempla un estudi de recerca sobre necessitats socials, avaluació i impacte de programes i serveis, anàlisis organizacional i de costos i indicadors socials, amb l’objectiu de dotar d’eines que permeten la creació d’un model d’atenció social coherent, sòlid i efectiu.\nLa finalitat de la Conselleria d’Igualtat amb la constitució d’aquests projectes és crear una xarxa de laboratoris socials a la Comunitat Valenciana que es constituïsquen com a referents en innovació i recerca en matèria de serveis socials, igualtat i inclusió.\nTal com estableix el conveni aprovat pel Consell, el laboratori social s’encarregarà de dissenyar, desenvolupar i provar noves planificacions i sistemes d’avaluació dels serveis socials a través de criteris objectius i científics, de manera que siga possible generar un banc de bones pràctiques de les polítiques socials.\nAixí mateix, el conveni contempla l’organització de cursos, jornades, tallers, trobades i congressos que servisquen de punt de trobada d’experiències i de difusió de productes i resultats.\nPer al seguiment i control de la implantació d’aquest projecte es constituirà una comissió mixta integrada per representants de les tres institucions signatàries.\nArtículo anteriorRefugios, trincheras, búnkeres, antiaéreos y polvorines republicanos de Llíria recogidos en un catálogo\nArtículo siguienteComienza la Fiesta del Maratón, primer acto de un fin de semana de récord\nMés de 600 menors d’Alzira reben l’ajuda per a alimentació en juliol i agost\nCarcaixent intensifica la campanya contra el mosquit tigre davant el repunt de les últimes setmanes


Extraescolars de matemàtiques, lectura i anglès a Col·legi SEK - Kumon Cataluña\nCol·legi Internacional SEK - Catalunya\nKumon Col·legi Internacional SEK - Catalunya\nAv. Els Tremolencs, 24-26, La Garriga, Barcelona, 08530\nSònia Sánchez Bulló\nPer parlar amb Sònia Sánchez Bulló, truca al 931 138 077\nInforma’t de les nostres promocions\nA Kumon, el nostre objectiu és que tots i cadascun dels infants es converteixin en alumnes autònoms, capaços d’abordar conceptes acadèmics per sobre dels que treballen en el seu nivell escolar i amb una actitud positiva davant l’estudi.\nEls programes Kumon són únics i persegueixen desplegar tot el potencial de cada infant, desenvolupant la seva capacitat i cultivant la seva autonomia. Una vegada feta la prova de nivell gratis, l’infant comença els programes pel punt de partida individualitzat que li correspon, la qual cosa permet desenvolupar una base sòlida perquè l’aprenentatge sigui eficaç. El seu progrés i l’avançament pels nostres programes, Kumon Matemàtiques, Kumon Lectura i Kumon English, s’adapta en tot moment a les seves necessitats individuals.\nAmb Kumon, l’infant adquirirà unes habilitats d’estudi de valor incalculable i augmentarà la confiança que té en ell mateix a mesura que es vagi convertint en un alumne autònom. Per mitjà de l’estudi diari dels singulars quadernets del mètode Kumon, l’infant s’esforçarà per estudiar per sobre del nivell de competència que es consideraria propi de la seva edat, la qual cosa li permetrà desplegar el seu potencial dins i fora de l’escola. A més de fer cada dia una quantitat adequada de tasques a casa, ha d’anar al centre Kumon dos cops la setmana.\nL’objectiu de Kumon mira a llarg termini: infon a l’infant la confiança per agafar les regnes del seu aprenentatge i augmenta la seva motivació per tenir èxit.\nAvís: Aquest centre Kumon només admet alumnes matriculats en aquesta escola.\nDimarts 14:30 - 16:30\nDijous 14:30 - 16:30\nQuanta estona porta l’estudi diari?\nL’estudi diari sol portar aproximadament 30 minuts per programa, encara que el temps total depèn de l’edat de l’alumne i del nivell en què es troba. Ara mateix, l’estudi es fa cada dia a casa, però reprendrem les classes als centres tan aviat com sigui segur.\nMatrícula\t€ 45\nQuina és la quota de matrícula?\nÉs un pagament únic que s’abona en inscriure el teu fill a Kumon per primer cop\nPer programa\t€ 65\nEl teu fill ha d’anar al centre Kumon fins a dos dies per setmana\nEls altres cinc dies ha de treballar a casa\nDes d’on vens?\nA quina edat es pot començar amb Kumon?\nEs pot començar a aprendre amb Kumon a partir dels 2 anys. Tenim des d’alumnes que acaben de fer els 2 anys fins a d’altres que estan a punt d’entrar a la universitat. Kumon ajuda infants de qualsevol edat i capacitat, encara que, com més aviat comencen, abans poden començar a desenvolupar les seves habilitats i més gran és el benefici que acumulen. En el moment que sentis que la teva família està llesta per comprometre’s amb l’estudi a llarg termini, Kumon serà aquí per ajudar-vos a aconseguir la vostra meta.\nEn què es diferencia Kumon de les classes particulars o les de l’escola?\nKumon ofereix molt més que les classes particulars i és un mètode d'educació no formal diferent de l’ensenyament tradicional a la classe. En lloc de preparar l’infant per a una determinada prova o avaluació, Kumon capacita els alumnes per aprendre per ells mateixos mitjançant una orientació individualitzada i fulls d’estudi elaborats acuradament.\nA més de desenvolupar les habilitats fonamentals en matemàtiques, lectura i anglès, cada alumne de Kumon treballa per construir les seves pròpies habilitats per a l’aprenentatge autodidacte i reforçar la seva confiança en la seva pròpia capacitat. Això significa que un alumne de Kumon no es veurà limitat per les capacitats o el coneixement dels altres per avançar en el seu aprenentatge.\nCom s’ensenya els alumnes de Kumon?\nKumon és un mètode d'educació no formal per a l’aprenentatge autònom, però tots els alumnes compten amb el suport del seu orientador. Els fulls d’estudi, elaborats acuradament, ensenyen als alumnes a trobar la resposta per ells mateixos; l’orientador els guia només quan és necessari. La principal funció dels orientadors de Kumon és observar el treball dels seus alumnes i assegurar-se que els exercicis que estan fent són els més adequats per a ells, així com que treballen a un ritme apropiat.\nKumon és per a infants amb dificultats o infants amb gran talent?\nPer a tots dos, i també per a tots els altres, ja que entenem l’educació des de la individualització. Per això, a Kumon sempre ens preguntem: «Què és el millor per a aquest infant en concret?». Després de fer una prova de nivell, tracem un pla d’estudi per potenciar la capacitat de l’alumne i aconseguir que avanci més enllà de l’estàndard internacional de Kumon o EIK (una aproximació internacional al seu nivell escolar), sigui quin sigui el seu punt de partida. Kumon dona la benvinguda a alumnes amb necessitats educatives especials o de gran talent, i a tots els qui creuen que poden arribar més lluny i desenvolupar tot el seu potencial.\nCom ajudarà Kumon el meu fill a l’escola?\nEn ser un programa internacional, Kumon no segueix cap currículum escolar concret, sinó que és complementari a tots ells. El seu objectiu principal és desenvolupar les habilitats de l’alumne per aprendre tot sol. Aquestes habilitats per a l’aprenentatge autodidacte milloren el rendiment dels alumnes de forma transversal als seus estudis reglats. A més, Kumon s’adapta al nivell de cada alumne, sigui quina sigui la seva edat, per la qual cosa aconsegueix ampliar i desenvolupar les seves habilitats, la seva confiança i la seva capacitat.\nVisita la nostra pàgina de preguntes freqüents\nEscriu el teu missatge aquí.


Barcelona capital dels drets socials i les llibertats\nEls ciutadans i ciutadanes de Barcelona, capital de Catalunya i ciutat oberta al món, amb el seu vot a les eleccions municipals, que expressa tota la diversitat de la nostra ciutat, han col·locat al capdavant dues forces progressistes, d’esquerres i catalanistes: en primer lloc, Esquerra Republicana i, a molt poca diferència de vots, Barcelona en Comú. Els i les sotasignants celebrem que dues forces d’esquerres i compromeses amb la democràcia, la igualtat social i els drets civils hagin esdevingut les capdavanteres en un món on són moltes les amenaces que arreu s’estan desenvolupant contra aquests valors i principis que per nosaltres i la nostra ciutat són bàsics.\nEn aquest sentit volem expressar tres idees:\nPensem que la millor opció per la ciutat, d’entre totes les possibles, és un acord entre Esquerra Republicana i Barcelona en Comú per conformar un govern fort, d’esquerres i compromès amb els drets civils i democràtics. Un govern que hauria d’estar obert a acords i a la col·laboració amb d’altres formacions del plenari municipal en tot allò en què hi hagi coincidències programàtiques. I, en efecte, un govern inèdit a la política catalana perquè uniria per primera vegada un partit independentista amb un de confederalista, amb l’objectiu clar de liderar la ciutat per garantir els drets socials de la ciutadania com ara l’habitatge, el treball amb salaris dignes, l’educació, la cultura, la mobilitat, la lluita contra el xoc climàtic i la contaminació, el feminisme, els drets LGTBI i les cures, i els béns comuns i la coproducció social de polítiques públiques.\nVolem destacar l’àmplia coincidència programàtica entre Barcelona en Comú i Esquerra Republicana en totes aquestes qüestions. Les diferències, que hi són, han de ser perfectament negociables en un context de govern compartit. Si posem la ciutat, els ciutadans i ciutadanes i les polítiques de ciutat al centre del debat, aquesta és l’opció més natural.\nA més, aquesta és l’alternativa que garanteix millor la governança de la ciutat. Els governs minoritaris i febles tenen una capacitat d’actuació molt limitada. Per poder realitzar polítiques públiques que transformin la realitat cal articular acords amplis i sòlids entre actors diversos - acords que, ara com ara, només aquestes dues formacions garanteixen, ja que són les úniques que no es veten mútuament.\nDemanem, sabent que cada organització decidirà sobiranament, en aquest sentit a Esquerra Republicana i Barcelona en Comú que negocïin amb generositat i posin la ciutat i la seva gent al centre. Som conscients de les dificultats. Sabem que els pactes són complicats, però els resultats diuen que cal diàleg, bastir ponts i entendre’s. Estem convençudes i convençuts que aquest acord és la millor alternativa per la estabilització d’un projecte de futur per la ciutat.\nAntonio Maestre (Ampliar este pacto a la gene sin Torra)\nMaria José Ruiz Llach\nCorreu electrònic (la vostra adreça no es mostrarà al web)\nBcnDretsiLlibertats recopila dades personals per ús intern. En cap cas les teves dades seran transferides a tercers sense la teva autorització. D'acord amb la llei del 8 de desembre de 1992, pots accedir a la base de dades que conté les teves dades i modificar aquesta informació en qualsevol moment, contacta amb BcnDretsiLlibertats (info@bcndretsillibertats.cat).\nCondicions Política de privacitat Política de cookies © bcndretsillibertats.cat 2020


Un del serveis de l'Arnau de Vilanova es trasllada al nou edifici polivalent\nInici Salut Un del serveis de l’Arnau de Vilanova es trasllada al nou edifici...\nL'Hospital de Dia Oncohematològic està ubicat a la tercera planta del nou edifici i compta amb 14 punts per administrar tractaments com la quimioteràpia\nFins ara, l’Hospital de Dia Oncohematològic, que dona atenció a 13.000 pacients de mitjana anual, estava ubicat a la planta baixa de l’Arnau i ara s’ha traslladat a la tercera planta del nou edifici, on compta amb una sala diàfana amb 13 butaques, 2 habitacions, una consulta d’infermeria i una sala d’espera.\nHi treballa un equip multidisciplinari format per personal mèdic especialista en oncologia i hematologia, personal d’infermeria i auxiliar d’infermeria i personal administratiu.\nL’Espai Hospitalari Polivalent de l’HUAV es va estrenar el passat febrer amb l’objectiu de multiplicar la capacitat de resposta del sistema hospitalari per poder fer front a la pandèmia del coronavirus. Des de llavors, la planta baixa de l’edifici ha acollit la realització de proves PCR i de la vacunació contra la covid-19.\nPuntualment, en funció de les necessitats assistencials, la primera planta del nou edifici també ha acollit hospitalització convencional.\nArticle anteriorUP estima que el preu en origen de la fruita de pinyol millorà\nArticle següentArbeca recupera el Dia dels Vilars dos anys després


..El relat de Dorian Gray: 01/03/15\nTom i el seu amic Wilson\nMoltes vegades em pregunto si és correcte el que faig en aquest blog. M'imagino persones pensant si no es tracta d'un exercisi escrit d'egocentrisme. Pel fet d'estar sol, la major part de la informació que aboco aquí, té a veure més amb el meu món intern que en el món que ens envolta.\nHa hagut períodes de benestar i d'inspiració en els quals escrivia poesia, contes, narracions, acudits...contenint claus universals. Han estat creacions que tal vegada han connectat amb gent del meu entorn. Però a mesura que la meva soledad es va tornant més profunda, les meves paraules es deformen mentres pugen per les parets del pou, fin a fer-se sovint irreconeixebles en arribar a la superfície.\nDiuen que la gana aguditza l'enginy, potser és cert, però no sé si passa el mateix amb la creativitat. L'altre dia vaig veure un capítol d'Aventura en pelotas, un Adam i Eva amazònics que han de sobreviure durant un parell de setmanes en condicions extremes. Els vaig veure construint cabanes, elaborant sandàlies, fabricant trampes per a animals, recollint herbes, encenent focs impossibles, ...però no els vaig veure escribint poemes.\nJo visc en la meva jungla particular, on es substituiex els animals salvatges per companyies i corporacions salvatges, on l'aliment costa moltíssim de trobar i encara més d'equilibrar, on he de construir un refugi sense electricitat, amb elements que trobo aquí i allà en la nonatura que m'envolta, dormint en la postura del fetus per aprofitar al màxim el propi caliu, físic i emocional, en permanent estat d'alerta per esquivar els depredadors que es colen a casa pel forat bancari, espiant cada moviment, cada ombra per esbrinar si és un amic o un enemic...en la jungla tothom s'ha adaptat a la salvatgía, tothom menys l'humà en pilotes. Tinc un arma, sí, una navalla suissa, que em permet somiar amb Macgyver i Cocodrilo Dundee, i és que els petits somnis també són imprescindibles per a la supervivència. Perque la guerra també és mental. En la supervivència del més apte, les neurones són un arma, y un arma que cal saber manegar per no ferir-se a un mateix.\nJa fa temps, que sóc a la jungla, ja ni m'enrecordo de si estic en pilotes o no. No tinc temps per mirar el meu cos, no tinc temps per vestir-me de Tarzan. Potser he perdut part de la civilització que hom havia plantat en mi. Potser estic perdent el seny civilitzat, com Tom Hanks, el nàufreg que va fer d'una pilota vella el seu millor amic, la seva assegurança de vida en una illa deserta. Poca roba, poc sabó. Un indigent en mig del pacífic. Potser jo també faci un nou amic amb la meva pastilla de sabó Lagarto, una de les poques coses que puc acariciar sense sortir-me del seny.\nNo, no tinc la barba del nàufreg i no puc fer servir els pèls com a calendari de la meva estada a la jungla d'asfalt. Però tampoc em fa falta, el meu calendari és el meu blog. Cada entrada, cada missatge és un missatge datat, enrotllat i ficat en una ampolla cada cop diferent, un munt de missatges flotant a la deriva en un món anomenat Terra però que hom hauria d'haver anomenat Aigua, on viuen uns animals anomenats nàufregs, encara que a ells no els agrada dir-se així i s'inventen eufemismes grandiloqüents.\nPublicado por Karulo en 19:06 Cap comentari:\nEtiquetas: aigua, asfalt, civilització, cocodrilo, contes, creativitat, dundee, inspiració, jungla, Macgiver, planeta, poemes, salvatge\nRecullo, intercanvio, compro / arreglo, puleixo, venc\nA finals d'aquest mes o principis del proper deixo anar amarres pel que fa a la companyia elèctrica. Vaig a fer la transició cap a l'època de les torxes. La meva idea és utilitzar com menys millor el pis a partir de finals d'abril, per la qual cosa, torno a cridar a qualsevol persona que em vulgui donar un cop de mà.\nD'entrada, si algú té coses que funcionin amb placas o plaquetes solars, dinamos, làmpades a gas, etc. i creu que s'ho pot vendre o intercanviar, si us plau, feu-m'ho saber. També em podria anar bé algún mirall de penjar per conduir llum cap a zones interiors de la casa.\nSi teniu coses per llençar us ho puc venir a recollir (si no és excessivament voluminós). Coses que no utilitzeu però d'un cert valor podem negociar un intercanvi o que us ho compri si no puja gaire. En sentit contrari: tinc coses elèctriques per vendre, si les voleu, ben barates, estufes, ventilador, microones, torradora, iogurtera, petites làmpades, etc.\nRecordeu que les meves úniques fonts d'ingressos amb les que compto, hores d'ara, són el mercat d'antigüitats d'Igualada i el d'objectes usats de Vilanova del Camí, un cop al mes cada un.\nA la primavera marxaré a fer el Camí de Sant Jaume, si teniu alguna cosa que cregueu que em pot anar bé per al viatge, m'ho dieu, us ho agrairé.\nSí algú necessita desconnectar un cap de setmana o més dies, el meu pis està a la seva disposició, us deixaria les claus i plena llibertat. Tingueu en compte però, que no hi haurà corrent elèctric (però sí aigua i gas butà per cuinar).\nSobre intercanvis totes les possibilitats són obertes, només cal parlar-ho. Si sabeu d'algú que necessiti ajuda domèstica, bricolatge, realització de gestions familiars o personals, petits treballs (fa poc vaig fer unes transcripcios d'audio a word per un tema universitari), etc. També em presento candidat per fer-ho, no necessàriament a canvi de diners, feu propostes.\nSi algú s'està pensant de fer el Camí de Santiago i li falta un últim impuls per decidir-se, que m'avisi i xerrem. també m'interessar rebre ajuda amb el meu francès (un idioma molt habitual en el Camí), si algú el domina...\nSigui com sigui, gràcies!\nPublicado por Karulo en 20:20 Cap comentari:\nEtiquetas: arreglo, camí, compro, elèctricitat, intercanvio, llum, nómada, puleixo, recullo, santiago, torxes, venc\nCamí de primavera\nLa meva etapa com a voluntari al Centre d'Esperanto de Sabadell ja sembla arribar al final. Al ritme que van les coses, no crec que hi hagi una continuitat, vaig deixar unes propostes d'activitats per a sotmetre a deliberació però no s'albira quan tindrà lloc una reunió per a tractar el tema. La meva idea era fer una xerrada al març i una altra activitat l'abril, però no puc estar pendent de si em donaran via lliure o no, així que descarto preparatius per aquesta via i començo a avançar per una altra. Durant tot el mes de març estic compromès en un taller de recerca activa de feina, el que suposa exhaurir les possibilitats d'entrar a treballar contractat per alguna empresa. Millorar el currículum, les estratègies per difondre'l, fer autocandidatures, conèixer noves fonts d'informació laboral, memoritzar què esperen els entrevistadors, etc. Al llarg del temps he parlat amb molts aturats que han passat per això, la majoria bastant més preparats que jo en habilitats, experiència i currículum. Jo diría que d'aquests més preparats, un de cada deu o dotze ha trobat feina (per uns mesos, en principi). Així doncs, com deia, miraré d'exprèmer aquesta via, malgrat que el realisme em susurra a l'orella que el major benefici d'aquests tallers es bàsicament que t'ajuden a no sentir-te tan sol. Bé, només per això ja paga la pena provar. Si l'esperat miracle no es produeix i la situació és similar a l'actual, el que toca es tornar a preparar la motxilla, al llarg del mes d'abril. La meva darrera aventura em va portar fins a Burgos, així que el meu nomadisme es reiniciaria en aquella ciutat. Aquesta vegada però, la prova serà de foc, ja que segurament no comptaré amb cap coixí econòmic si les coses no prosperen. Si algú es pregunta perquè precisament posar-se en marxa des de Burgos, recordar que és una de les etapes del camí de Sant Jaume, un itinerari popular que tots els anys atrau a multitud de persones d'arreu del món. El que més necessito en aquest moment, feina apart, és fer amics, desenvolupar la meva capacitat comunicativa (que inclou practicar idiomes), moure'm en un entorn amable i generós, com és el que creen els pelegrins, respirar espais amplis i naturals, caminar, sentir que vaig en alguna direcció, sentir el vent, escoltar històries, conèixer llocs i idees que puguin esdevenir noves portes que creuar. També com a budista, no puc menys que sentir la profunditat d'un viatge així. Malauradament, la meva primera idea de fer-me voluntari alberguista es va truncar ràpid per la ingent quantitat de gent que ja s'ha ofert per a aquest servei, però no importa, durant abril inventaré formes alternatives de donar servei, paral·lelament a formes d'aconseguir algún ingrés. Les idees mai m'han faltat, només queda recollir coratge i superar les dificultats que aniran sortint. Queda decidir que passa amb el pis d'Igualada. Les factures seguiran venint irremeiablement. Estic valorant la possibilitat de donar de baixa la llum. No es imprescindible i l'estalvi el podria invertir en làmpades i aparells que es carreguin amb energia solar. Donar de baixa l'aigua ja ho veig més complicat, bàsicament pel tema de la higiene, així que miraré de deixar-ho com està, a més, comparat amb la llum es relativament barata.\nPublicado por Karulo en 18:22 Cap comentari:\nEtiquetas: abril, camí, canvi, CES, Igualada, jaume, març, nómada, pis, sabadell, sant, taller


Dimecres, 8.2.2017 08:45h\nLa història arranca de la manera més senzilla possible, amb una conversa en l’escala d’un trinquet mentre quatre, cinc o sis homenots es trenquen les mans a pilotades i els aficionats es mantenen expectants al desenvolupament de la partida. El meu cap, tanmateix, no està pendent dels colps dels pilotaires ni tampoc dels quinzes que se succeeixen -cosa que és un risc, tot siga dit de passada- sinó del que m’acaben de proposar, que no és altra cosa que escriure el text del que serà el primer llibre il·lustrat del més gran jugador de pilota de tots els temps, Paco Cabanes, el Genovés. Llegir més\nDilluns, 7.11.2016 11:15h\nPuchol II i Natxo es classifiquen per a la final del Trofeu Mancomunitat de la Ribera Alta (60-45) en l’espectacular, però inactiu, trinquet d’Alzira. Curiós i simptomàtic el cas del trinquet d’Alzira, inaugurat a penes fa cinc anys i amb a penes activitat més enllà de la tradicional partida de Sant Bernat i els esmorzars que es preparen en el bar, a tot açò molt ben muntat, d’espais amplis i ple d’imatges d’època amb les quals un pot apreciar el passat i el present de la pilota valenciana. Llegir més\nDilluns, 12.9.2016 08:15h\nLa partida del dissabte [10-9-16]\nEstrenava Pelayo la nova temporada 2015-2016 com la xiqueta que pren la primera comunió, d’un blanc immaculat, celestial, amb quantioses millores en unes instal·lacions que rebia de bell nou uns aficionats expectants i amb ganes de retrobar-se amb l’última llar acollidora de la pilota a València capital. Cadires al llarg de l’escala, teles blanques pertot, nova il·luminació, energies renovades en un recinte que, a més a més, anunciava l’actual número u, Soro III, i l’última sensació dels trinquets, el jove Marc de Montserrat, espigat i brau, un pilotari que dia a dia es consolida entre l’elit d’aquest esport mil·lenari i amb elevades dosis de puresa i autenticitat. Llegir més\nDimecres, 13.1.2016 08:00h\nDarrerament, he descobert, i practicat, dos disciplines de pilota valenciana que caldria considerar si del que es tracta és de redreçar l’esport típic d’aquestes terres entre els més joves: les galotxetes i el màdel. Pura diversió. Facilitat absoluta. Pel que fa a la primera, es tracta d’una modalitat antiga, reclosa, segons els llibres especialitzats, en la població alacantina de Monòver, a les Valls del Vinalopó, un joc dinàmic i molt explosiu que no necessita res al marge de les mans del jugador, nues completament, sense proteccions, disposades a colpejar una i altra vegada una pilota grossa elaborada amb dos components primaris: llana i esparadrap. Llegir més\nDijous, 12.11.2015 07:15h\nPer un diagnòstic de la Pilota Valenciana\nUn podria estar lamentant-se constantment sobre la situació actual de la pilota valenciana, sobre com s’ha arribat a un punt inversemblant en què tot es manté sobre un fil de pescar ple de nusos i a un pas de trencar-se, però és evident que això no solucionaria res, res de res. Perquè ja no hi ha marxa enrere. Els trinquets van com van, la nòmina de pilotaris professionals decreix cada dia més, i els diners balafiats, allí estan, balafiats. I a més a més, a compte de tots els valencians, que no és poca cosa. Llegir més\nDivendres, 23.10.2015 11:00h\nA Puchol II, Pucholet, el vaig vore jugar per primera vegada quan tenia 16 anys. Segurament fou dijous, ja que el trinquet Pelayo presentava un aspecte prou trist, molt allunyat de l’ambient de les grans partides, amb pocs aficionats, els de sempre per altra banda. Aquell dia s’enfrontava, en primera partida, a Fageca, un brau jugador de València que ja començava a destacar com a futur professional d’un esport que, en certa manera, és com la humitat. És a dir, penetra lentament en els ossos fins que s’integra en el caràcter i la identitat d’un pilotari i, per extensió, de qualsevol valencià, amb el resultat consegüent que tot aquell que se’n veja afectat no pot desempallegar-se’n per bé que el profit econòmic siga escàs en relació al sacrifici i el respecte que reclama. Llegir més


The Old Pumphouse Rothbury Regne Unit - Ofertes d'hotels amb els MILLORS DESCOMPTES EN LÍNIA Atenció al Client\nThe Old PumphouseGreat Tosson, Rothbury, Regne Unit - Veure al mapaThe Old PumphouseVeure més fotosVeure més fotosVeure totes les 16 fotosVeure al mapaParticularitats que li encantaranaparcament de cotxes\nSobre l'allotjamentDescripcióDissenyat tant per oci com per negoci, The Old Pumphouse està situat idealment a Rothbury; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, The Old Pumphouse és compromet a que la seva estada sigui el més còmoda possible. Instal.lacions per a minusvàl.lids, aparcament de cotxes són només algunes de les comoditats que fan que The Old Pumphouse sigui diferent dels altres hotels de la ciutat. Gaudiu de les comoditats d'alta gama com ara calefacció, aparell de televisió, nevera, renta vaixelles, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a The Old Pumphouse.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Serveis i comoditatszona de fumadors Accésinstal.lacions per a minusvàl.lidss'admeten animals de companyia Disponible a totes les habitacionsaparell de televisióestris de cuinarentadoracalefaccióneverarenta vaixellesempolles d'aigua de cortesiaplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


EL BLOG DE FRANCESC FOS: Ja sóc sub 1h30!\nJa sóc sub 1h30!\nMMP 1h29m24s a la Mitja de BCN.\nAvui ha estat el dia on he aconseguit el sub 1h30. Ha estat una mitja enfocada a anar de menys a més i anar-me trobant progressivament. No volia que em passés el mateix de Sitges, així que he fet un bon esmorzar de pasta a les 6 del matí (per cert, si volen que posin la Mitja més d'hora ...) i un cafetó. I apa, cap a BCN falta gent.\nAmenaçava pluja just abans de començar, però ha aguantat, llàstima que per no molt temps. La sortida l'he fet amb molta calma, a 4'20'' de mitja, sabia que al principi estaven les pujades per la Via Laitena i pel Paral.lel, així que m'ho he pres amb molta mesura i procurant no desgastar-me massa. Així doncs, han estat 6kms anant a 4:21,4:18,4:24,4:16,4:10 i 4:24.\nA partir del 6 és quan ja ha he començat a exigir-me una miqueta, coincidint amb el tram per Gran Via, passeig de Sant Joan i el passeig Lluis Companys. Han estat 4 kms amb terreny favorable i on hem trobat la pluja del 8 al 10, molta aigua en aquests 2kms. He quedat ben xop. Tot i això, han estat uns parcials de 4:04,4:01,4:05 i 4:07. Acabava doncs els primers 10kms amb 42'59''. Em veia bé i sabia que tenia un coixí reservat pels següents 11kms de la Mitja.\nLa 2a part transcorria per carrers amb molta menys gent i en aquest sentit es presentava més aburrit. D'aquí al final he seguit rodant a ritmes molt constants entre 4' i 4'15'', depenent del km i del petit desnivell que hi havia en cada tram. Passaven els kms i ja veia que el sub 1h30 era possible, inclús em veia en temps de 1h28 segons el que em marcava el fore405. Però no ha estat possible, ja que en creuar la línia d'arribada, molt emocionant per cert amb tants arcs inflables en el passeig Lluis Companys, he vist que havia fet un 1h29m24s en 21'36 kms.\nEls temps oficials de l'organització són: km.0-5 21'46'' , km.5-10 21'14'', km.10-15 21'09'', km-15-20 20'56''. Molt bé en aquest sentit ja que només acabar t'envien els parcials per sms.\nEn general doncs content pel temps aconseguit i amb confiança de saber que el 1h28 és possible.\nNo sé quan faré la pròxima mitja marató, ara de moment toca seguir entrenant i el dia 13 de febrer farem els 10kms de Vilafranca on espero pulveritzar la meva "super marca" de 10 que encara és de 43'53'' del setembre de 2010 a la Mercè, tot just quan m'iniciava en tot això.\nTanco la setmana doncs amb 59 kms, menys de lo habitual, degut a que divendres no vaig fer res. Portava masses dies seguits entrenant i just el dijous també vaig jugar un partidet de futbol sala, així que la millor opció era descansar fins diumenge.\nLa setmana que ve més treball de càrrega, queden 5 setmanes per la Marató i s'han d'aprofitar les dues pròximes setmanes per fer molts kms.\nPublicat per Francesc a 13:05\nAi els partits dels dijous... si, si... aiiiiiii!!!\nFelicitats per la mitja! Un molt bon temps! Qui entrena, troba resultats!\n31 de gener de 2011 a les 15:26\nSeikalluís ha dit...\nFos, ets un crack! Amb quina facilitat dius que anaves tranquil a 4:15, quan la resta de mortals traiem la llengüa.\nAh, digues que vas fer un hat trick ( i no ets el Xavi Torres) en el partit del dijous...\n31 de gener de 2011 a les 17:20\nYves, ja saps que jo sóc jugador de Longs.\nSeikalluis, fa un temps em pensava que aixo de fer una mitja a 4'15'' era per extraterrestres i mira, si un tronc com jo pot ... Lo del hattrick va ser anècdota, Goteborg.Apa, ens veiem dijous.\n31 de gener de 2011 a les 22:57\nSetmana de càrrega\nSant Silvestre Cunit


Homenatge al professor Jordi Maluquer de Motes\nPresentació Biografia\tBibliografia Exposició presencial Crèdits\nJordi Maluquer de Motes, catedràtic d’Història i Institucions Econòmiques, és actualment professor emèrit de la Universitat Autònoma de Barcelona. La seva trajectòria docent, investigadora i acadèmica ha estat decididament vinculada a la UAB des de l’any 1969, malgrat haver obtingut places docents en altres centres. Amb cinquanta anys en actiu és un dels professors amb més experiència a la UAB que ha participat en la creació i desenvolupament de la Facultat d’Economia i Empresa.\nCom a docent d’estudis de grau o llicenciatura, molts estudiants el recorden com a professor vinculat a l’assignatura d’Història Econòmica d’Espanya, matèria de la qual ha escrit diversos manuals, a més de ser autor del manual d’Història Econòmica de la Catalunya contemporània. Amb la voluntat d’implementar estudis universitaris especialitzats en història econòmica, Jordi Maluquer fou un dels promotors, l’any 1988, del primer Doctorat d’Història i Institucions Econòmiques a Espanya realitzat íntegrament a la UAB.\nJordi Maluquer sempre ha reivindicat la complementarietat de la docència i la recerca, defensant la retroalimentació dels dos àmbits professionals. La seva intel·ligència, perspicàcia i vitalitat l’han configurat con un investigador excepcional i alhora atrevit amb clara voluntat d’aprofundir en diverses temàtiques historiogràfiques com a professional arrelat al present.\nDe l’àmbit de la recerca, en destaca la fructífera, versàtil i excel·lent producció científica i la solidesa dels resultats obtinguts, tot aportant mirades renovades a les temàtiques estudiades des de metodologies diverses. En aquest espai tindreu l’oportunitat de veure la seva producció científica conjunta, contrastar-ne els resultats i gaudir-ne de la lectura.\nLa Biblioteca de Ciències Socials de la UAB deu al professor Jordi Maluquer de Motes la possibilitat de gaudir del fons de la biblioteca Carandell des de 1981. A més, els estudiants universitaris potser no saben que la disponibilitat d’espais d’estudi a les biblioteques del campus fora de l’horari lectiu és fruit d’una normativa de l’any 1992, que s'introduí quan Jordi Maluquer exercia de vicerector d’Investigació de la UAB.\nPer tot això, i molt més, el proper dia 30 de maig de 2019 la Unitat d’Història Econòmica ha programat un acte de reconeixement a la trajectòria acadèmica de Jordi Maluquer de Motes a la Sala de Graus de la Facultat d’Economia i Empresa.\nMaig 2019 · UAB · Biblioteca de Ciències Socials


Desaparegut a Queralbs\ndijous, 20 d'agost de 2015 08:45\nImatge del dispositiu de rescat (Foto: Twitter dels Bombers de la Generalitat)\nEls bombers busquen al veí de Gavà en zones d'aigua\nEl dispositiu de recerca no s'ha aturat des del passat dimarts 18 d'agost\nEls Bombers de la Generalitat busquen ara en zones d'aigua al veí de Gavà desaparegut a Queralbs. Segons fonts del cos de protecció civil, les tasques de recerca es desenvolupen amb prospeccions per terra per part del GRAE en torrents, gorges i salts d'aigua a la zona de Fontalba, sempre depenent de que les condicions meteorològiques permetin aquests treballs. El dispositiu de recerca consisteix en 7 dotacions terrestres dels Bombers, un helicòpter, i dues unitats del Grup Caní de Recerca (GCN). També hi col·labora una dotació dels Mossos d'Esquadra.\nEls bombers han mantingut durant tot el cap de setmana aquest operatiu de recerca que està en marxa des del passat dimarts, 18 d'agost, a les 10 del matí. Tant aquell dimarts com dimecres, 19 d'agost, la recerca va haver de ser suspesa a causa del mal temps. El dijous 20 es va reprendre la recerca però també va acabar sense cap resultat. El divendres, quart dia consecutiu de recerca, les tasques van tornar a començar a les 9 del matí i es van centrar al voltant del GR-11, el camí dels Enginyers que va cap al refugi de les Pedrisses. Finalment, a les vuit del vespre es va decidir suspendre de nou l'operatiu que no tornà a posar-se en marxa fins dissabte al matí. Durant tot el cap de setmana, els bombers han estat buscant al gavanenc en zones inaccessibles.\nEl veí desaparegut és Francisco PGC, de 55 anys, la moto del qual va ser trobada en aquest municipi del Ripollès per un veí que, en no reconèixer-la, va alertar als Mossos d’Esquadra. Tot i que la policia autonòmica encara no ha pogut aclarir perquè aquest gavanenc es va desplaçar fins a Queralbs, la moto va ser trobada a la zona de Fontalba, que és des d’on surten moltes rutes excursionistes, i l’home és molt aficionat a fer excursions, així que tot fa preveure que va anar allà per fer alguna d’aquestes rutes. El germà d’aquest veí de Gavà va interposar una denúncia per desaparició a la comissaria dels Mossos del Vendrell el passat divendres, 14 d'agost, després que no se’n sabia res d’ell des del passat 8 d’agost, darrer dia en què tots dos van parlar.\nDarrera actualització de dimarts, 25 d'agost de 2015 13:48